установени във:
 а)член 6 от Регламент (ЕО) No 1332/2008; или
 б)членове 6, 7 и 8 от Регламент (ЕО) No 1333/2008; или
 в)член 4 от Регламент (ЕО) No 1334/2008.
 В резюмето на досието за обществено ползване не се включва информация, за която е подадено искане за поверително третиране в съответствие с член 12 от Регламент (ЕО) No 1331/2008 и 39а от Регламент (ЕО) No 178/2002.“;
 2)Член 3, параграф 1 се заменя със следното:
 „1.До приемането на стандартните формати за данните в съответствие с член 39е от Регламент (ЕО) No 178/2002, заявлението се подава чрез системата за електронно подаване, предоставена от Комисията, в електронен формат, който позволява изтеглянето, отпечатването и търсенето на документи. След приемането на стандартните формати за данните в съответствие с член 39е от Регламент (ЕО) No 178/2002 заявлението се подава чрез системата за електронно подаване, предоставена от Комисията в съответствие с тези стандартни формати за данните. Заявителят взема предвид практическите насоки за подаване на заявления, предоставени от Комисията (на уебсайта на Генерална дирекция „Здравеопазване и безопасност на храните“*).“;
 *
 3)Член 4 се изменя, както следва:
 а)буква м) се заменя със следното:
 „м)когато заявителят подаде, в съответствие с член 12 от Регламент (ЕО) No 1331/2008, искане определени части от информацията в досието, включително допълнителната информация, да бъдат третирани като поверителни, той прилага списък на частите, които трябва да бъдат третирани като поверителни, придружен от проверима обосновка, доказваща по какъв начин разкриването на такава информация би могло да навреди в значителна степен на интересите на заявителя;“;
 б)добавя се буква н):
 „н)списък на изследванията, представени в подкрепа на заявлението, включително информация, доказваща съответствие с член 32б от Регламент (ЕО) No 178/2002.“;
 4)Член 12 се заменя със следното:
 „Член 12
 Процедури
 1.При получаване на заявление Комисията проверява незабавно дали добавката в храните, ензимът в храните или ароматизантът попада в приложното поле на съответния секторен законодателен акт в областта на храните и дали заявлението съдържа всички изисквани съгласно глава II елементи, както и дали отговаря на изискванията, определени в член 32б от Регламент (ЕО) No 178/2002.
 2.Комисията може да се консултира с Органа относно пригодността на данните за оценка на риска в съответствие с научните становища относно изискванията за предоставяне на данни за целите на оценката на заявленията за вещества, както и относно съответствието на заявлението с изискванията, определени в член 32б от Регламент (ЕО) No 178/2002. Органът предоставя на Комисията становището си в срок от 30 работни дни.
 3.Ако Комисията счете заявлението за валидно, посоченият в член 5, параграф 1 от Регламент (ЕО) No 1331/2008 срок за оценка започва да тече от датата, на която Комисията получи посочения в параграф 2 от настоящия член отговор на Органа.
 Въпреки това, в съответствие с член 17, параграф 4, втора алинея, буква а) от Регламент (ЕО) No 1332/2008, при приемането на списък на Съюза с ензими в храните член 5, параграф 1 от Регламент (ЕО) No 1331/2008 не се прилага.
 4.В случай на заявление за актуализация на списъка на Съюза на добавките в храните, ензимите в храните или ароматизантите Комисията може да поиска допълнителна информация от